b'\n_START_ARTICLE_\nM/S Berge Stahl\n_START_SECTION_\nK\xc3\xa4ytt\xc3\xb6historia\n_START_PARAGRAPH_\n14. maaliskuuta 1986 aluksen k\xc3\xb6li laskettiin ja 4. syyskuuta alus laskettiin vesille. 1. joulukuuta 1986 alus oli valmis ja se luovutettiin._NEWLINE_Suuren kokonsa vuoksi alus voi t\xc3\xa4yteen lastattuna k\xc3\xa4ytt\xc3\xa4\xc3\xa4 vain kahta satamaa maailmassa, Terminal Mar\xc3\xadtimo de Ponta da Madeiraa Brasiliassa ja Europoortia l\xc3\xa4hell\xc3\xa4 Rotterdamia, Alankomaissa. Alus tekee vuodessa n\xc3\xa4iden satamien v\xc3\xa4lill\xc3\xa4 noin kymmenen matkaa tai yhden menopaluumatkan viiden viikon v\xc3\xa4lein. Berge Stahl kuljettaa rautamalmia Brasiliasta. Syyskuussa 2006 alus kuljetti malmia Majishanin satamaan, Kiinaan. Majishanissa alus kuivatelakoitiin ja tehtiin tarkastus. Paluumatkalle Rotterdamiin alus lastasi vajaan lastin malmia L\xc3\xa4nsi-Australian Dampierista ja Etel\xc3\xa4-Afrikan Saldanha Baysta. Saldanha Bayssa maksimisyv\xc3\xa4ys on 21 metri\xc3\xa4.'